फिर मंगलवार 10 तारीख को 5ः30 बजे सुबह कमरा से निकाला और ड्रम में पानी भरवाया। फिर अपने मोबाईल से 9795206189 नम्बर पर हमारे घर फोन लगवाया, की अपने बाप को बुलाओ और 2 लाख रुपया मंगवाने। फोन लगने के बाद हमारी पत्नी फोन उठायी, हम बोले-किसी तरह से पैसा व्यवस्था करके हमरा छुड़ाव, नही तो हमारी जान चल जायेगा, इसी बीच हमें हाथ-पैर से मारने लगा, फोन कट गया। मारने के बाद फिर फोन लगाया और स्पीकर आॅन करके हमें दिया, फिर हमारी पत्नी फोन उठायी-वह वही बात बोले। वही बोली-हम कहां से पैसा लाये, हमें कौन पैसा देगा, वह भी फोन पर रो रही थी। इस बीच भट्ठा मालिक पत्नी को गाली दे रहा था कि तुम लोग चाल चल रहे हो। महातीम को भी देख लेगें। हमारा राज आ गया है, सरकार भी हमारा है। पैसा लाकर दे दो 2 लाख रुपया, तुम लोगो से मेरा कोई काम नही है, नही तो बाप-बेटा दोनो को जान से मारकर फेंक देगें।'' उसने फोन काट दिया। फिर हमें उसी कचहरी में उसी स्थान पर लाया, जहां गेट के पास ही अम्बेडकर जी की मूर्ति है वहां पर लाया। श्रम विभाग के सामने खड़ा होकर बयान करवाया की बोलो 2 लाख रुपया तुम्हारा बाप लिया है। उसके बाद बाहर निकालकर ड्राइवर के साथ गाड़ी में बंदकर दिया। अपने उसी विभाग में कुछ बातचीत किया। गाड़ी में आकर बोला-चलो, वाराणसी तुमको मानवाधिकार को सौंप देते है। उस समय लगभग शाम के 4ः00 बज रहा था। गाड़ी में पप्पू यादव भी था जो वाराणसी आया। रास्ते भर हमको धमकी दे रहा था, कि चलो उसके बाद तुम्हारे पूरा परिवार को भट्ठा पर मजदूरी करवायेगंे। वहां से सीधे हम लोग मानवाधिकार जननिगरानी समिति के कार्यालय के आगे गली के सामने वाले मैदान में गाड़ी खड़ा कर दिया। उसके बाद पप्पू यादव और अरविन्द यादव चला गया। लगभग आधा घण्टा बाद गाड़ी में पहुचकर अरविन्द यादव बोला की चलो अब मौका मिला है तुमको मारने के लिए, ''गाड़ी से हम लोग गाजीपुर जाने लगे, तभी कार्यालय के गली को देखकर हम गाड़ी से कूद गये और भागकर कार्यालय में आ गये। पीछे-पीछे दोनो मालिक भी कार्यालय में आया और खोजने लगा, जब हम दिखायी नही पड़े, तब वे लोग कार्यालय में लिखकर सुर्पद कर दिया।